钦定古今图书集成/明伦汇编/氏族典/第397卷 > 李伟
## 钦定古今图书集成/明伦汇编/氏族典/第397卷 > 李伟

按《明外史李伟传》：“伟字世奇，神宗生母，李太后父也。
漷县人。嘉靖中，生太后。避警，携家入京师。居久之，太
后入裕邸，生神宗。隆庆改元，立皇太子，授伟都督同
知。神宗立，封武清伯，再进武清侯。太后能约束其家，
以是伟有贤声。万历十一年卒，谥庄简。子文全嗣侯，
卒，子铭诚嗣侯。天启末，铭诚颂魏忠贤功德，建祠名
‘鸿勋’。”庄烈帝定“逆案”，铭诚幸获免。久之，大学士薛国
观请勒勋戚助军饷，首及武清。诏借四十万，铭诚不
能应。官督之急。铭诚死，督其子国安；国安死，系其家
人。